Lootsin paranemisse, kuigi sisimas kahtlesin, kas see minu puhul mõjub. Ajapikku märkasin, et haigushood olid muutunud tunduvalt kergemateks. See innustas jätkama. Muidugi oli raske jätta maitsemata soolakurke, heeringat või, mis oli minu eriline lemmik - soolaube. Tegin südame kõvaks ja loobusin kõigest sellest. Alkoholist loobumine oli mulle lihtne. Raskem oli toime tulla suitsetamise mahajätmisega. Kuidagimoodi sain hakkama ka sellega. Kohvi ma niigi eriti ei tarvitanud ja ka mingeid karastusjooke peale vee ei joonud.